বীরগঞ্জ-কাহারোল সংবাদদাতা  দিনাজপুরের বীরগঞ্জে বজ্রপাতে ২ জন নিহত এবং ২ জন আহত হয়ে হাসপাতালে চিকিৎসাধীন রয়েছে। গত ২২ জুন পরশু দুপুরে উপজেলার জগদল গ্রামের সুমিত্রা, অর্চনা, সরবানী পার্শ্ববর্তী জমিতে ঘাস তুলতে গিয়ে বজ্রপাতে জগদল গ্রামের দুলাল রায়ের স্ত্রী সুমিত্রা (২৮) ঘটনাস্থলে নিহত হয়। বজ্রপাতে তার শরীর ঝলসে যায়। অপর দুই জন অর্চনা রানী ও সরবানী রায়কে গুরুতর আহত  অবস্থায় স্থানীয় হাসপাতালে ভর্তি করা হয়। অপরদিকে গত ২৩ জুন ভোটডোমা গ্রামে মুছা মুন্সিল ছেলে আব্দুল জলিল (৪০) ভোরে আত্রাই নদীতে মাছ ধরার সময় বজ্রপাতে ঘটনাস্থলে নিহত হয়। জলিলের পেশা হিসেবে জেলে ছিল বলে জানা যায়।